《登岱，过灵岩寺，雨后作》
清代·李宪噩

山雨晓未歇，整辔趋岩陬。飒然披晨风，萧条川谷秋。

晴霭乍明晦，峦壑互沈浮。鸟飞云雾中，时一闻啁啾。

崎岖造禅宇，杂沓松柏稠。暂与山僧群，忻从樵者游。

日气表孤塔，天色分华楼。俯兹古涧树，羡彼寒洞流。

适将蹑高崇，亦复爱深幽。

作者简介：李宪噩，字怀民，以字行。号十桐，高密人。诸生。有《十桐草堂诗集》。